মাউশি অধিদপ্তরের মনিটরিং অ্যান্ড ইভালুয়েশন বিভাগের উপপরিচালক কামাল উদ্দিন হায়দার কালের কণ্ঠকে বলেন, ‘কোনো কলেজের পড়ালেখার মান কেমন তা বোঝার জন্যই এই গবেষণা করা হয়েছে। এসএসসিতে জিপিএ ৫ না পেয়েও এইচএসসিতে যে জিপিএ ৫ পাওয়া যায় তা অনেক কলেজই প্রমাণ করেছে। আবার নামিদামি কলেজে ভর্তি হলেই যে জিপিএ ৫ পাওয়া যাবে তাও ভুল প্রমাণিত হয়েছে। আসলে কোন কলেজ কিভাবে পড়ালেখা করাচ্ছে তার ওপরই ভালো ফল নির্ভর করে।’